
A  V  I  Z
===========
- asupra proiectului de hotărâre privind concesionarea fără licitaţie publică a unui teren în suprafaţă de 179 mp situat pe strada Sportivilor,  F.N.


	Subsemnata Tudor Florina Neli, secretar general al oraşului Boldeşti-Scăeni, analizând proiectul de hotărâre privind concesionarea fără licitaţie publică a unui teren în suprafață de 179 mp situat pe strada Sportivilor, F.N., am constatat următoarele:
	Art. 15 lit. e) din Legea nr. 50/1991 privind autorizarea executării lucrărilor de construcţii, republicată, cu modificările şi completările ulterioare, prevede posibilitatea concesionării unor terenuri fără licitaţie publică pentru extinderea construcțiilor pe terenuri alăturate, la cererea proprietarului sau cu acordul acestuia, potrivit legii.
Potrivit art. 108 lit. b) din OUG nr. 57/2019 privind Codul administrativ, consiliile locale şi consiliile judeţene hotărăsc, în condiţiile prevăzute în partea a V-a a prezentului cod, ca bunurile ce aparţin domeniului public sau privat, local sau judeţean, după caz, să fie concesionate.
Faţă de cele de mai sus şi în conformitate cu prevederile art. 243, alin. (1)  lit. a) din O.U.G. nr. 57/2019 privind Codul administrativ, avizez favorabil acest proiect.

